**Проект!**

**ДОГОВОР**

**ЗА ВЪЗЛАГАНЕ НА МАРКИРАНЕ НА НАСАЖДЕНИЯ, ПРЕДВИДЕНИ ЗА СЕЧ**

**№ …............…/……….………. г.**

Днес, .............. год. гр.Елхово, на основание утвърден протокол за работата на комисия и чл. 35, ал. 1 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти и в изпълнение на Заповед № ........…/….................. г. на кмета на община Елхово, между

1. ОБЩИНА ЕЛХОВО, с ЕИК 000970165, със седалище и адрес на управление: гр.Елхово,ул. Търговска №13, представлявано от Петър Георгиев Гендов, в качеството му на кмет и Ана Иванова Георгиева - гл. счетоводител, наричано за краткост по-долу Възложител, от една страна

2. **………………………..** със седалище и адрес на управление гр………….., ………………………, ЕИК **…………………..**, представлявано от …………………………………… ЕГН:………………., л.к. № …………….., изд. на …………………г. от …………………, в качеството на управител и наричан/а/ накратко Изпълнител, от друга страна се сключи настоящият договор при следните условия:

**I. ПРЕДМЕТ И СРОК НА ДОГОВОРА**

1.1. Възложителят възлага, а Изпълнителят се задължава срещу възнаграждение да извърши маркиране на лесосечен фонд за 2024 година от общинската гора по отдели в землищата на Община Елхово, област Ямбол и в количества, както следва:

с. Вълча Поляна

отдел 442 ,,ж“ - 200 пл. м3 иглолистна дървесина

- 90 пл.м3 дърва за огрев

с. Чернозем

отдел 437 ,,и“ - 210 пл. м3 иглолистна дървесина

- 80 пл. м3 дърва за огрев

отдел 435 ,,в“ - 910 пл. м3 иглолистна дървесина

- 110 пл. м3 дърва за огрев

отдел 433 ,,а“ - 840 пл. м3 иглолистна дървесина

1.2. Изпълнителят се задължава срещу възнаграждение да извърши маркиране, изготвяне на технологични планове, изготвяне на сортиментна ведомост и изготвяне на карнет - опис.

1.3. Настоящият договор се сключва за срок до .....................2024г. Срокът започва да тече от момента на сключване на договора.

**II. ЦЕНА И НАЧИН НА ПЛАЩАНЕ**

2.1. Стойността на възлаганата дейност за маркиране на дървесина е в размер до .............................. лв. (.........................................лева) или единична цена в размер на ...............................лв. за пл.м3

2.2. Цената за маркировката се заплаща след приемане на работата с приемателно-предавателен протокол, подписан от упълномощен представител на изпълнителя и служител на община Елхово.

2.3. Заплащането се извършва в срок от 15 (петнадесет) дни на Изпълнителя след представяне в счетоводството на Възложителя фактура към протоколите за приемането на работата.

2.4. Плащанията по настоящия договор ще се извършват по банков път на следната банкова сметка: Банка:........................................................................................................................................................

IBAN:........................................................................................................................................................

BIC:...........................................................................................................................................................

2.5. При установяване на недовършени работи, както и на работи с недостатъци, Възложителят има право да спре предоставянето на средства до тяхното отстраняване.

Заплащането се извършва на база издадена фактура.

Фактури се съставят след изготвен приемно - предавателен протокол, подписан и от двете страни.

2.6 Внесената гаранция за изпълнение на договора е………………….лева.

**IІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

3.1. Да заплаща в срок на Изпълнителя дължимите по настоящия договор суми;

3.2. Да извършва проверка на извършваната или вече свършена работа и преценя качеството;

3.3. Да осигурява условия за допускане и пребиваване на работниците на изпълнителя в общинската гора;

3.4. Да осъществява текущ контрол по изпълнението на поетите от Изпърнителя договорни задължения без да възпретятства работата на Изпълнителя и да нарушава оперативната му самостоятелност;

3.5. Да иска от Изпълнителя да извърши възложената работа в срок и без отклонения от поръчката;

3.6. При констатирани пропуски или недостатъци при изпълнение на възложената работа да дава задължителни указания и препоръки на Изпълнителя в писмена форма, доколкото не премач на оперативната самостоятелност на Изпълнителя, изпълнението им не е фактически невъзможно и не излизат извън рамките на договореното;

3.7. Да откаже да приеме работата на Изпълнителя, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на Изпълнителя;

3.8. Да откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок Изпълнителят не отстрани за своя сметка констатираните недостатъци и отклонения по т. 3.7. от договора;

3.9. Да издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

3.9.1. при неспазване изискванията на приложимото законодателство, в т. ч. на Закона за горите (ЗГ) и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.;

3.9.2. при форсмажорни обстоятелства по смисъла на § 1, т. 23 от ДР на Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти;

3.9.3. при отпадане на необходимостта от извършване на дейността, предмет на договора.

3.10. Да оказва необходимото съдействие на Изпълнителя при и по повод изпълнение на задълженията му по договора;

3.11. Да следи за правилното изпълнение на дейността в съответствие с всички приложими изисквания, технически норми и стандарти, произтичащи от действащата нормативна уредба;

3.12. Да уведоми писмено Изпълнителя за установени отклонения на изпълнението с уговореното и констатирани недостатъци при извършената работа в срок до три работни дни след установяването им;

3.13. Да уведоми писмено Изпълнителя в тридневен срок от настъпване на фосмажорни обстоятелствапо по смисъла на § 1, т. 23 от ДР на Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти. В тези случаи страните подписват допълнително споразумение, с което уреждат настъпилите промени.

3.14. Да удължи срока на договора, в случай, че е наложил временно спиране на дейността на основание т. 3.9.2.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

4.1. Да маркира предвиденото количество дървесина, като спазва посочения краен срок за изпълнение.

4.2. Да извършва маркирането съгласно изискванията на ЗГ, Наредба № 8 за сечите в горите.

4.3. Изпълнителят е длъжен да осигури присъствието на лице, вписано в регистъра по чл. 235 от ЗГ, както и присъствието на свой упълномощен представител при изготвянето на всички предавателно-приемателните протоколи.

4.4. Изпълнителят е длъжен да осигури присъствието на лице вписано в регистъра по чл. 235 от ЗГ за извършване на съвместна проверка на терена по дисциплина на ползването в обекта, като резултатите от проверката бъдат отразени в протокол.

4.5. Да спазва изискванията на действащите нормативни документи за техническата безопасност и охрана на труда, и носи отговорност при злополука с наети от него лица. Изпълнителят е длъжен да направи инструктаж на наетите от него лица срещу подпис.

4.6. Да опазва стриктно околната среда (прилежащите територии в и извън обекта) по време на изпълнение на договора.

4.7. Изпълнителят се задължава при настъпване на форсмажорни обстоятелства писмено да уведоми насрещната страна в 3-дневен срок от настъпване на събитието и да приложи доказателства. Обстоятелставата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

4.8. Да съдейства при извършване на проверки по хода на изпълнението на договора от страна на Възложителя.

4.9. Изпълнителят няма право да преотстъпва правата си по настоящия договор на трети лица по какъвто и да е начин, с изключение на посочените от него подизпълнители.

4.10. Възложителят не носи отговорност за действия или бездействия на Изпълнителя при изпълнението на дейност, предмет на договора, в следствие на които са настъпили:

- Смърт или други увреждания на здравето и имуществото на Изпълнителя

- Пълна или частична щета върху каквото и да е имущество на Изпълнителя.

4.11. При отсъствие на управителя на фирмата, същия се задължава да определи свой заместник на обекта, като уведоми писмено Възложителя.

4.12. Транспорта на имуществото до обекта и обратно са за сметка на Изпълнителя.

4.13. Изпълнителят има право да поиска от Възложителя необходимото съдействие за изпълнението на дейността.

4.14. Изпълнителят има право да поиска от Възложителя приемането на възложената работа в договорените срокове, когато са изпълнени условията на договора.

4.15. Изпълнителят се задължава да информира Възложителя за възникнали проблеми при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на Възложителя.

4.16. Изпълнителят се задължава да изпълни дадените от Възложителя задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни протоколи и предавателно – приемателни протоколи.

4.17. Изпълнителят се задължава да не възпрепятства контрола по изпълнение на договора и предоставя на Възложителя информация, необходима за осъществяването му.

4.18. Изпълнителят се задължава да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети, нанесени на тези пътища в резултат на дейността на Изпълнителя се отстраняват за негова сметка.

4.19. Изпълнителят се задължава да постави информационни табели по образец в насажденията, в които се извършват възлаганите дейности, на основание чл. 13, ал. 4 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти.

**V. СЪОБЩЕНИЯ**

5.1. Всички съобщения и уведомления, включително и за разваляне на договора, ще се извършват в писмена форма (чрез електронна поща, факс, препоръчана поща или на ръка в деловодството на община Елхово).

5.2. При промяна на адреса за кореспонденция на някоя от страните по договора, същата е длъжна в 3-дневен срок да информира другата страна, в противен случай кореспонденцията ще бъде изпращана на адреса, посочен от страната по договора, като същата ще се счита получена независимо от това дали действително е достигнала до съответната страна.

**VІ. ГАРАНЦИЯ ЗА ИЗПЪЛНЕНИЕ**

6.1. Гаранцията за изпълнение на договора е в размер на 5 % от достигнатата стойност на обекта - …………….. лв., като същата е ………………………… *(посочва се парична сума или банкова гаранция)*.

6.2. Гаранцията за изпълнение на договора се освобождава след подписване на констативни протоколи от длъжностни лица на общинска администрация при община Елхово за проверка на извършеното маркиране във всички обекти.

6.3. Възложителят освобождава гаранцията за изпълнение без да дължи лихви за периода, през който средствата законно са престояли при него.

6.4. Възложителят има право да усвои гаранцията за изпълнение на договора при разваляне на договора по вина на Изпълнителя.

6.5. Възложителят има право да приспадне от внесената гаранция всички дължими суми за неустойки по договора и за претърпени вреди в следствие на виновно неизпълнение на договора от Изпълнителя.

6.6. При пълно неизпълнение на задълженията на Изпълнителя, както и в случай, че Изпълнителят не извърши всички дейности, включени в предмета на договора, гаранцията за изпълнение на договора се задържа от Възложителя и не се връща.

**VІI. ПРЕКРАТЯВАНЕ НА ДОГОВОРА**

7.1. Настоящият договор може да бъде прекратен:

7.1.1. От страна на Възложителя, без да дължи неустойка и обезщетение за пропуснати ползи, след констатирано нарушение на ЗГ, Наредба №8 за сечите в горите при изпълнение на настоящия договор или констатирано неизпълнение на технологичния план, като гаранцията за изпълнение на договора не се връща.

7.1.2. С изтичане срока на договора.

7.1.3. По взаимно съгласие между страните, изразено писмено.

7.1.4. С пълното (навременно, точно и цялостно) изпълнение на всички задължения по договора.

7.2. Страната не отговаря за неизпълнението на задълженията си по настоящия договор, ако то се дължи на непреодолима сила.

7.3. Когато изпълнението на договора е станало невъзможно поради предявени реституционни претенции в насаждения, предмет на договора и маркирането не е започнало, Възложителят възстановява на Изпълнителя гаранцията за изпълнение за съответните насаждения, без да дължи неустойка и обезщетение за пропуснати ползи.

7.4. Когато изпълнението на договора в насаждения, предмет на договора, е станало невъзможно поради предявени реституционни претенции и маркирането е започнало, се прекратява с едностранно писмено волеизявление от страна на Възложителя. Възложителят не дължи неустойка и обезщетение за пропуснати ползи.

7.5. Възложителят прекратява договора с едностранно писмено уведомление без да дължи обезщетение за пропуснати ползи и неустойки за вреди, като гаранцията за изпълнение на договора не се връща в следните случаи:

7.5.1. В случай, че Изпълнителят не спази някой от уговорените срокове;

7.5.2. Когато по време на действието на договора, в резултат на настъпила промяна в обстоятелствата, поради която изпълнителят или подизпълнителят вече не отговаря на някое от изискванията на възложителя;

7.5.3. Когато по време на изпълнение на договора бъде установено, че във връзка с възлагането на дейността изпълнителят е подписал декларация с невярно съдържание;

7.5.4. Когато са установени от възложителя в процеса на изпълнение на договора неотстраними отклонения от определените с договора срокове, технологични и качествени показатели за извършване на съответната дейност, включително и такива, допуснати от подизпълнителя.

7.5.5. Когато дейността се извършва от подизпълнители, които не са посочени в заявлението за участие в открития конкурс.

7.5.6. В случай, че Изпълнителят не започне маркирането в насажденията в петдневен срок от датата на сключване на договора.

7.6. Изпълнителят има право да прекрати договора с едностранно писмено уведомление, отправено до Възложителя при неизпълнение на задълженията му по т. 2.2 и 2.3. от настоящия договор.

7.7. Когато в процеса на изпълнение на договора Възложителят констатира отклонения на изпълнението от определените с договора технологични и качествени показатели за извършване на съответната дейност, включително и такива, допуснати от подизпълнителя, които Изпълнителят може да отстрани, Възложителят може:

7.7.1. да поиска от Изпълнителя за негова сметка да осъществи изпълнението на заложените в договора технологични и качествени показатели, или

7.7.2. да прекрати договора и да заплати на Изпълнителя само реално извършените дейности.

В случай на прекратяване по т. 7.7.2. от настоящия договор Възложителят:

1. не възстановява на Изпълнителя гаранцията за изпълнение на договора;
2. не дължи на Изпълнителя обезщетения за пропуснати ползи и неустойки за вреди.

**VІII. САНКЦИИ И НЕУСТОЙКИ**

8.1. При забавено изпълнение на сроковете за маркиране, Изпълнителят дължи на Възложителя неустойка в размер на 1 % върху стойността на маркирането на съответната партида за всеки просрочен ден, но не повече от 10% от сумата по т. 2.1.

8.2. Изпълнителят дължи неустойка за неосъществен контрол при всяко констатирано с акт нарушение по ЗГ, Наредба № 8 за сечите в горите, извършено от лице, с което е в договорни отношения, и нарушението е извършено в насаждение, включено в обекта.

8.2.1. Размерът на неустойката е равен на двукратния размер на причинената с нарушението щета.

8.2.2. Заплащането на неустойката се извършва в тридневен срок от датата на получаване на уведомителното писмо от изпълнителя.

8.2.3. След изтичането на този срок се прекратява маркирането в обекта до заплащане на неустойката.

8.3. При пълно неизпълнение на задълженията на Изпълнителя, както и в случай, че Изпълнителят не маркира цялото количество дървесина, включена в обекта, гаранцията за изпълнение на договора се задържа от Възложителя и не се връща.

8.4. Всяка от страните по договора има право да търси обезщетение за действително причинените й вреди и пропуснати ползи от неизпълнението на задълженията на другата страна по договора, на общо основание и над уговорените в настоящия раздел санкции и неустойки.

8.5. Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на фосмажорни обстоятелствапо по смисъла на § 1, т. 23 от ДР на Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, уважени реституционни претенции, непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

8.6. Изпълнителят дължи на Възложителя неустойка в размер на 10% от договорената цена по т. 2.1 при некачествено изпълнение на работата, когато са допуснати съществени отклонения от определените технически и качествени показатели при маркиране на дървесината, като това не освобождава Изпълнителя от търсене на отговорност за реално претърпените от Възложителя вреди в случай, че същите са по – високи от определената неустойка.

8.7. Възложителят не дължи обезщетение за нанесени от Изпълнителя на трети лица щети в резултат на изпълнението на предмета на договора. Нанесените щети са за сметка на Изпълнителя.

8.8. При отпадане на необходимостта от извършване на някоя от дейностите Възложителят не носи отговорност и не дължи обезщетение на Изпълнителя. В този случай Възложителят заплаща само действително извършените работи.

**ІХ. ДОПЪЛНИТЕЛНИ РАЗПОРЕДБИ**

9.1. Настоящият договор влиза в сила от датата на подписването му от страните. Изменение на клаузите на договора се допускат само по взаимно съгласие на страните.

9.2. Всички допълнителни споразумения по изпълнението на договора се сключват в писмена форма.

9.3. Нищожността на някоя клауза от настоящия договор не води до нищожност на друга клауза или на договора като цяло.

9.4. Въпросите, възникнали при прилагането на този договор, се решават по взаимно съгласие между страните и с писмени споразумения. В случай, че това се окаже невъзможно, страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд по седалището на община Елхово, съобразно правилата за родова подсъдност.

9.5. За неуредените в договора случаи се прилагат разпоредбите на българското законодателство.

*Настоящият договор се изготви в два еднообразни екземпляра - по един за всяка от страните.*

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

КМЕТ: УПРАВИТЕЛ/ИЗП. ДИРЕКТОР:

/……………………………../ /…………………............./

ГЛАВЕН СЧЕТОВОДИТЕЛ:

/…………………………/